stanford-oval/wikipedia huggingface dataset:
קפטן פנטסטיק

ערך זה עוסק בסרט. אם התכוונתם לאלבום של אלטון ג'ון, ראו .
| --- | --- |

כרזת הסרט
 בימוי:  מאט רוס 
 הופק בידי:  מוניקה לוינסון ג'יימי פטריקוף שיוואני ראווט לינט הוואל טיילור
 תסריט:  מאט רוס 
 עריכה:  ג'וזף קרינגס
 שחקנים ראשיים:  ויגו מורטנסן פרנק לנגלה קתרין האן סטיב זאן ניקולס המילטון
 מוזיקה:  אלכס סומרס
 צילום:  סטפן פונטיין 
 מדינה:  ארצות הברית 
 חברת הפקה:  Electric City Entertainment ShivHans Pictures
 חברה מפיצה:  Bleecker Street סרטי יוניברסל
 שיטת הפצה:  וידאו על פי דרישה 
 הקרנת בכורה:  18 באוגוסט 2016 
 משך הקרנה:  118 דק' 
 שפת הסרט:  אנגלית
 סוגה:  דרמה קומית
 מקום התרחשות:  ניו מקסיקו 
 תקציב:  5 מיליון דולר
 הכנסות באתר מוג'ו:   captainfantastic
 פרסים:  זוכה פרס בימוי בפסטיבל קאן מועמד לפרסי אוסקר, גלובוס הזהב, באפט"א
 אתר רשמי
 דף הסרט ב־IMDb
 
קפטן פנטסטיק (באנגלית: Captain Fantastic) הוא סרט דרמה קומית אמריקאי משנת 2016 שכתב וביים מאט רוס ובו מככב ויגו מורטנסן. הסיפור מתמקד במשפחה שנסיבות טראגיות כופות עליה להשתלב בחברה האמריקאית המודרנית, לאחר שבמשך עשר שנים חיה בבידוד.
הקרנת הבכורה העולמית של הסרט התקיימה בפסטיבל סאנדנס ב-23 בינואר 2016.‏ הסרט הוקרן במסגרת "Un Certain Regard" בפסטיבל הקולנוע בקאן. הסרט יצא לאקרנים באופן רשמי ב-8 ביולי 2016 על ידי חברת ההפצה "Bleecker Street".‏ הסרט נבחר על ידי National Board of Review כאחד מעשרת הסרטים העצמאיים הטובים של 2016.‏ ויגו מורטנסן היה מועמד לפרס גלובוס הזהב בקטגוריית השחקן הטוב ביותר - סרט דרמה, לפרס באפט"א לקולנוע עבור השחקן הטוב ביותר בתפקיד ראשי ולפרס אוסקר לשחקן הטוב ביותר בטקס פרסי אוסקר ה-89‏.
עלילה

בן קאש (ויגו מורטנסן), אשתו לסלי (טרין מילר) וששת ילדיהם, בודוון (ג'ורג' מק'קיי), קיילר (סמנתה איסלר), וספיר (אנליז באסו), רליאן (ניקולס המילטון), סז'ה (שרי קרוקס) ונאי (צ'ארלי שוטוול), חיים בחיק הטבע של מדינת וושינגטון. בן ולסלי מאוכזבים מן הקפיטליזם ומאורח החיים האמריקאי, ובחרו להנחיל לילדיהם כישורי הישרדות, השקפות עולם של שמאל רדיקלי ופילוסופיה - לחנך אותם לחשוב בצורה ביקורתית, להכשיר אותם להיות עצמאיים, בכושר גופני, ללא שימוש בטכנולוגיה, תוך הוכחת היופי של הקיום עם הטבע, ולחגוג את "יום נועם חומסקי" במקום את חג המולד.
לסלי, הסובלת מהפרעה דו-קוטבית, מתאשפזת בבית חולים אך בסופו של דבר מתאבדת. בן מגלה כי חותנו ג'ק (פרנק לנגלה) מתכנן לקיים לבתו היחידה טקסי הלוויה וקבורה מסורתיים על פי הנצרות, בניגוד לרצונותיה של לסלי שהייתה בודהיסטית ורצתה שגופתה תישרף. בן וג'ק מתווכחים בשיחה טלפונית, שמסתיימת באיומו של ג'ק כי בן ייעצר, אם יגיע להלוויה. בתחילה, בן מחליט שלא לנסוע ומונע גם מילדיו מלעשות זאת, אבל בסופו של דבר הוא משנה את דעתו, ויוצא יחד עם ילדיו למסע אל מחוץ לשממה בה הם מתגוררים, ברכב המשפחתי - אוטובוס בשם "סטיב".
המשפחה מתארחת לזמן קצר בבית משפחתה של הארפר (קתרין האן), אחותו של בן. היא ובעלה דייב (סטיב זאן) מנסים לשכנע את בן שילדיו צריכים ללמוד בבית ספר כדי לקבל חינוך מסורתי; בן טוען שילדיו משכילים יותר מהילדים של הארפר. בן מגיע להלווייתה של לסלי עם ילדיו וקורא את צוואתה, המנחה את משפחתה לשרוף את גופתה ולהשליך את האפר שלה בשירותים. בתגובה, ג'ק מורה לזוג מאבטחים ללוות בכוח את בן אל מחוץ לכנסייה.
הילדים של בן מתחילים גם הם לפקפק בכישורי ההורות של אביהם. רליאן מאשים את בן במותה של לסלי, ובודוון מטיח בפניו שלא הנחיל לו כישורים מתאימים לעולם האמיתי. בודוון מראה לאביו מכתבי קבלה לכל הקולג'ים האמריקאיים היוקרתיים מליגת הקיסוס, שלסלי עזרה לו להירשם אליהם. רליאן מודיע לאביו שהוא רוצה לחיות עם סבתו וסבו, שמודיע לו כי פנה לעורך דין על מנת לקבל משמורת חוקית על הילדים. כאשר וספיר מנסה לטפס אל תוך חלון, על מנת "לשחרר" את רליאן מביתם של הסבים שלו, היא נופלת מהגג ונחבטת בראשה. בן, המום ואשם, מאפשר לג'ק לקחת את ילדיו. הילדים והסבים מתחבבים זה על זה במהרה, אולם כאשר בן עוזב, הילדים מתחבאים בתוך האוטובוס, על מנת לשוב עם אביהם לביתם.
הילדים משכנעים את אביהם לכבד את רצונה של לסלי, ויחד הם מוציאים מן האדמה את ארון הקבורה שלה, שורפים את גופתה במדורה ומפזרים את אפרה בשירותים של נמל תעופה. בודוון נפרד ממשפחתו, על מנת לנסוע לנמיביה ולמצוא את מקומו בעולם, בעוד שאר בני המשפחה מתיישבים בחווה חקלאית. בסצנת הסיום של הסרט נראית המשפחה יושבת מסביב לשולחן המטבח, מחכה שאוטובוס ההסעה לבית הספר יגיע.
שחקנים ודמויות

| שם השחקן/ית | שם הדמות | אודות דמות |
| --- | --- | --- |
| ויגו מורטנסן | בן קאש |  |
| ג'ורג' מק'קיי | בודוון "בו" קאש | בנו הבכור של בן |
| סמנתה איסלר | קיילר קאש | בתו של בן |
| אנליז באסו | וספיר קאש | בתו של בן |
| ניקולס המילטון | רליאן קאש | בנו של בן |
| שרי קרוקס | סז'ה קאש | בתו של בן |
| צ'ארלי שוטוול | נאי קאש | בנו של בן |
| קתרין האן | הרפר | אחותו של בן, אשתו של דייב |
| טרין מילר | לזלי אביגיל קאש | אשתו המנוחה של בן |
| סטיב זאן | דייב | בעלה של הרפר |
| אליז'ה סטיבנסון | ג'סטין | בנם של דייב והרפר |
| טדי ואן אי | ג'קסון | בנם של דייב והרפר |
| ארין מוריארטי | קלייר |  |
| מיסי פייל | אלן | אמא של קלייר |
| אן דווד | אביגיל | אמא של לזלי |
הפקה

מאט רוס החל לפתח את הרעיון של הסרט כאשר החל לפקפק בבחירות שלו ושל אשתו כהורים. הוא שאל את עצמו מה היה קורה אילו הוא היה "נוכח לחלוטין" בחייו של ילדיו, תוך שהוא מציין שהטכנולוגיה המודרנית הפכה זאת לבלתי אפשרי. במהלך יצירת הסרט, רוס שילב בו קטעים אוטוביוגרפיים מחייו, ובפרט - את האופן שבו גדל ב-"קהילה עם אורח-חיים אלטרנטיבי", לדבריו.
ויגו מורטנסן לוהק בפברואר 2014.‏ בחודש יוני הוכרז כי גם ג'ורג' מק'קיי, אנאלייז באסו, סמנתה איסלר, ניקולס המילטון, שרי קרוקס וצ'רלי שוטוול לוהקו לסרט. מרבית יתר חברי צוות השחקנים הצטרפו במהלך יולי-אוגוסט שלאחר מכן.
שלב הצילומים העיקרי של הסרט החל ביולי 2014, במערב וושינגטון.
הפצה

בחודש יולי 2014, חברת eOne Entertainment רכשה את זכויות ההפצה הבינלאומיות לסרט. באוגוסט 2014 הוכרז כי חברת Bleecker Street תפיץ את הסרט בארצות הברית. הבכורה העולמית של הסרט הייתה בפסטיבל סאנדנס ב-23 בינואר 2016.‏ הסרט יצא לאור ב-8 ביולי 2016.‏
תגובות > הכנסות ורווחים

הסרט הכניס 5.9 מיליון דולר בארצות הברית ובקנדה ועוד 9 מיליון דולר בשאר העולם, כך שסך ההכנסות של הסרט היו 14.9 מיליון דולר ברחבי העולם.
תגובות > ביקורות

באתר ביקורות הסרטים Rotten Tomatoes, הסרט קיבל דירוג של 83%, על פי 185 חוות דעת, עם ממוצע משוקלל של 7.1 מתוך 10. על פי דעת הקונצנזוס המופיעה באתר, "הנושאים מעוררי המחשבה של Captain Fantastic - והופעתו המרתקת של ויגו מורטנסן - מתווספים לדרמה משפחתית שמעל לממוצע עם תפניות בלתי צפויות". באתר Metacritic, הסרט קיבל 72 נקודות מתוך 100, בהתבסס על דעות של 36 מבקרים עם "ביקורות חיוביות בדרך כלל". הסרט זכה למחיאות כפיים של כעשר דקות בקאן.
אלונס דורלדה (TheWrap) העניקה לסרט ביקורת חיובית, וכתבה: "הסרט באמת שייך למורטנסן, שמאפשר לבן להיות מרגיז, יהיר וחסר סבלנות אבל גם חם, אוהב ואכפתי. הוא אבא קשוח אבל מוערץ, אלמן מתאבל, שמתעקש למלא את משאלותיה האחרונות של אשתו המנוחה, ומורטנסן משחק את כל הדקויות האלו ועוד בעדינות ובחן". גם פיטר דברוג' מוראייטי העניק לסרט ביקורת חיובית, וכתב כי בסרט ישנן "חצי תריסר שחקנים צעירים בהופעות מרשימות, לצד תפקיד ראשי שמנצל היטב את רוחו הרגישה והרגועה של מורטנסן ... קפטן פנטסטיק מתברג בקלות בראש רשימת הסרטים המלוטשים ביותר שפסטיבל סאנדנס מציע השנה".
אחת הביקורות השליליות המעטות הייתה של פיטר ברדשו מ-"הגרדיאן". "יש ניחוח של זיוף בסרט העלוב והמעייף הזה, מלא במשברים רגשיים מאולצים ... וסוף סנטימנטלי ולא ראוי. זוהי גרסה דלת-קלוריות של סרטו של פיטר ויר משנת 1986, "מפרץ מוסקיטו", בכיכובו של מישהו שהוא במהותו שילוב בין צ'ארלס מנסון לבין קפטן פון טראפ".
ניסים מויאל

| --- | --- |

 לידה:  6 באפריל 1935 ג' בניסן ה'תרצ"ה מרוקו 
 פטירה:  22 בינואר 2018 (בגיל 82) ו' בשבט ה'תשע"ח ירושלים, ישראל
 מקום קבורה:  קריית גת 
 מדינה:  ישראל 
 תקופת הפעילות:  ?–2018 
 חיבוריו:  מנחת עני (סדרת ספרים), מלא העומר מן, שמן למאור
 
ישיבתו של הרב מויאל, מוסדות "כרם שלמה - למען שמו באהבה"
המצבה על קברו של הרב ניסים מויאל
הרב ניסים מויאל (ג' בניסן ה'תרצ"ה, 6 באפריל 1935 – ו' בשבט ה'תשע"ח, 22 בינואר 2018) היה מקובל ישראלי ממוצא מרוקאי, מייסד וראש מוסדות "כרם שלמה – למען שמו באהבה" בקריית גת, ומחבר.
ביוגרפיה

נולד באליג (או איליר) שליד אגדיר שבמרוקו, לרב שלמה ולרחל. סבו הרב מסעוד מויאל, היה מקובל גדול ומפורסם ונרצח בשנת 1905. בצעירותו למד בסניף ישיבת תומכי תמימים ליובאוויטש במרקש, הוא נסמך לרבנות במרוקו, ולמד קבלה ממקובלים חשובים[דרושה הבהרה].
בשנת 1958 נישא לסימי, בתו היתומה של הרב ניסים בוגנים שנרצח. הוא קיבל גם היתר לעסוק בשחיטה, שבה עסק לפרנסתו במקביל ללימודיו התורניים.
בשנת 1961 ארגן קבוצה של יהודים לעלייה לארץ ישראל, הוא נכלא בשל כך למשך זמן מה, והגיע לישראל ב-1962 עם משפחתו. זמן מה התגוררו באשקלון ולאחר מכן השתקעו בקריית גת, מקום מגורי חלק ממשפחתה של סימי.
עד 1981 עסק הרב מויאל בעיקר בלימוד עצמי, בשנה זו פגש נדיב שתרם את בית הקרקע שלו ברחוב אלישע בקריית גת לצורך הקמת ישיבה וכולל אברכים. הוא העמיד ראש כולל וקיבל אברכים ללימודים. הוא עצמו לא נשא תפקיד פעיל בבית המדרש, אך מעת לעת ישב ללמוד בו לצד האברכים. המוסד נקרא "כרם שלמה - למען שמו באהבה" והוא עמותה רשומה, הרב מויאל נהג לקבל בחדרו אנשים לעצה ולברכה ולנסוע ברחבי הארץ לגיוס כספים עבור החזקת הכולל. הוא נהג שלא לקבל כסף מהמדינה.
ברבות הזמן התפתחה סביב המוסדות קהילה גדולה של חוזרים בתשובה מבני העיר ומחוצה לה, והרב מויאל הקים מסגרת נוספת מיוחדת לחוזרים בתשובה וכולל אברכים מיוחד לנשואים, בהשפעתו ולאורו הקים חתנו, המרצה הרב ישראל נח ברגר מוסדות נוספים מלבד חיזוק הקיימים.
ב-1998 זכו המוסדות בהקצאת קרקע מעיריית קריית גת ברחוב הגבורה 9, הוא גייס תורמים ובנה במתחם בית כנסת גדול ושלושה כוללי אברכים. חלק מבוגרי המוסדות הקימו בעצמם מוסדות תורניים בקרית גת.
נפטר ב-22 בינואר 2018. תנועת ש"ס ומועצת חכמי התורה הוציאו הודעת אבל, והרב יצחק יוסף, והשר אריה דרעי היו בין מספידיו. נקבר בבית העלמין בקרית גת. למרות ששנים רבות לפני כן קנה הרב חלקת קבר בהר הזיתים שבירושלים, הוא חזר בו בסוף ימיו וביקש להיקבר בבית העלמין בקרית גת, בסמוך למוסדות שהקים.
במלאת 11 חודשים לפטירתו, הוציא בנו, הרב נתנאל ספר לזכרו בשם "מעשה נסים", שמרכז את סיפור חייו. באירוע שנערך ביום זה לזכרו במוסדותיו השתתפו שר הפנים אריה דרעי וחלק מגדולי הרבנים הספרדים.
לרגל שנתיים לפטירתו, החליטה עיריית קריית גת להנציח את פועלו הכביר של הרב נסים מויאל בעיר ושינתה את שמו של הרחוב בו שוכנים המוסדות שהקים מרחוב "הגבורה" לרחוב "הרב נסים מויאל".
משפחתו

הרב מויאל היה נשוי לסימי, ואב ל-8 ילדים.
בנו הרב שמעון, ראש מוסדות "אור שלמה".
חתנו הרב ישראל נח ברגר שנשוי לבתו רבקה, הוא ראש מוסדות "ישמח משה ומרגלית' בקרית גת.
חתנו הרב שמעון בן אבו שנשוי לבתו לימור, הוא ראש הכוללים[דרושה הבהרה], ורב שכונה בקרית גת.
ספריו

מנחת עני - סדרת ספרים על התנ"ך.
מלא העומר מן - על פרקי אבות.
שמן למאור - חידושים על הש"ס.
לקריאה נוספת

ראיון שנערך עם הרב ניסים מויאל בלשכתו, "עונג שבת", יום ליום[דרושה הבהרה]
מעשה ניסים, עיתון משפחה, חג הסוכות ה'תשע"ז
אביאל חיים חורי, שעשה ניסים, בנו הרב שמעון מספר על תהליך הקמת המוסדות של אביו. 'תור הזהב', ד' שבט תשע"ט, גיליון 72.
הערות שוליים

↑  ישי כהן, ‏המקובל הרב ניסים מויאל לאריה דרעי: "רצון מרן זה רק ש"ס", באתר כיכר השבת, 5 בפברואר 2015
↑  אבל בקריית גת: נפטר המקובל הצדיק רבי ניסים מויאל זצ"ל, באתר כיכר השבת, 22 בינואר 2018
↑  הודעה: שמות רחובות, באתר www.qiryat-gat.muni.il
| --- | --- |
בקרת זהויות :  NLI: 987007417252205171  VIAF: 4397153289911932770002   WorldCat (עם VIAF): 4397153289911932770002 
האוהל שהוקם על קברו של הרב נסים מויאל
הרב ניסים מויאל בהיותו בן 23
רחוב הרב נסים מויאל
אלישה קאת'ברט

| --- | --- |

קאת'ברט, 2015
 לידה:  30 בנובמבר 1982 (בת 42) קנדה קלגרי, אלברטה, קנדה 
 שם לידה:  אלישה אן קאת'ברט
 מדינה:  קנדה 
 תקופת הפעילות:  מ-1996 
 מקום לימודים:  Centennial Regional High School 
 בן או בת זוג:  דיון פאנף (2013–?) 
 מספר צאצאים:  2
 פרסים והוקרה:  פרס ג'מיני להופעה הטובה ביותר בסדרה או תוכנית לילדים ונוער (2001)  פרס אגודת המבקרים של אזור וושינגטון DC לאנסמבל הטוב ביותר (2003) 
 פרופיל ב-IMDb
 
קאת'ברט, 2009
אלישה אן קאת'ברט-פאנף (באנגלית: Elisha Ann Cuthbert-Phaneuf; נולדה ב-30 בנובמבר 1982) היא שחקנית ודוגמנית קנדית. מוכרת בשל גילום דמותה של קים באוור בסדרת המתח הפופולרית "24", את אלכס בקומדיית המצבים "הכול לטובה", את דמותה של דניאל השכנה בסרט הנעורים "איזו מין שכנה", ובתור קרלי בסרט האימה "בית השעווה".
ביוגרפיה

אלישב אן קאת'ברט (Elisha Ann Cuthbert) נולדה בקלגרי, אלברטה שבקנדה. בתם של פטרישיה, עקרת בית, וקווין קאת'ברט, מהנדס עיצוב כלי רכב. היא גדלה בעיר פארק גרינפילד בקוויבק שבקנדה. בשנת 2000 סיימה את לימודיה בבית הספר התיכון האזורי ועברה ללוס אנג'לס שבארצות הברית, בהיותה בת 17. לה אח ואחות הצעירים ממנה.
חיים אישיים

קאת'ברט חובבת ציור והוקי קרח; ובבעלותה מנוי שנתי למשחקים של לוס אנג'לס קינגס.
קאת'ברט ושחקן ההוקי הקנדי דיון פאנף (אנ') הודיעו על אירוסיהם בספטמבר 2012 והם התחתנו ב-6 ביולי 2013 בכנסייה הקתולית סנט ג'יימס בקהילה הכפרית סאמרפילד, באי הנסיך אדוארד. קאת'ברט גרה עם בעלה באוטווה, קנדה בעונת משחקי ההוקי, והם מבלים את הקיץ שלהם באחוזת קו המים של פאנף בכפר ניו לונדון באי הנסיך אדוארד, במחוז בית הוריו. ב-2017 נולדה בתם הבכורה, וב-2022 נולד להם גם בן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Dancing on the Moon | שרה |  |
| 1998 | ניקו החד-קרן | קרולין פרייס |  |
| 1998 | טסים באוויר | ניקול סטון |  |
| 1999 | Believe | קת'רין ווינסלואו |  |
| 2000 | Who Gets the House?‎ | אמילי ריס |  |
| 2003 | אהבה זה כל הסיפור | קרול-אן |  |
| 2003 | מועדון החברים | דארסי גולדברג |  |
| 2004 | איזו מין שכנה | דניאל |  |
| 2005 | בית השעווה | קרלי ג'ונס |  |
| 2005 | השקט | מינה דיר |  |
| 2007 | שבויה | ג'ניפר טרי |  |
| 2007 | He Was a Quiet Man | יאנסה |  |
| 2008 | נערתי החוצפנית | ג'ורדן רורק |  |
| 2009 | מת על נשים (אנ') | ברברה "ברבי" לפאי |  |
| 2014 | הכל הולך | פני מורגן |  |
| 2017 | בריון להשכרה 2 | מארי |  |
| 2020 | אליזבת היקרה (אנ') | ג'נט בארי |  |
| 2022 | העוקץ הג'נטלמני (אנ') | אנדראה הדסון |  |
| TBA | The Cellar | קיירה וודס |  |
| TBA | Friday Afternoon in the Universe | אלינור |  |
| TBA | Dear Elizabeth |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997–2000 | Popular Mechanics for Kids | מנחה | תוכנית חינוכית לילדים |
| 1999–2000 | מי מפחד מהחושך? | מייגן | תפקיד ראשי; עונות 6–7; 24 פרקים |
| 1999 | Time at the Top | סוזון | סרט טלוויזיה של שואוטיים |
| 2000 | Mail to the Chief | מדיסון אוסגוד | סרט טלוויזיה |
| 2001 | לארגו וינץ' | אבי | פרק: "Dear Abby" |
| 2001 | Lucky Girl | קייטלין פלרמסון | סרט טלוויזיה של CTV |
| 2001–2010 | 24 | קימברלי "קים" באואר | תפקיד ראשי; עונות 1–3; תפקיד חוזר; עונות 5, 7–8; 79 פרקים |
| 2008 | Tim and Eric Awesome Show, Great Job!‎ | עצמה | פרק: "Jim and Derrick" |
| 2008 | איש משפחה | בדפורד החדשה | דיבוב; פרק: "Tales of a Third Grade Nothing" |
| 2008 | Guns | פרנסיס דאט | מיני-סדרה |
| 2010 | הנשכחים | מקסין דנוור | 6 פרקים |
| 2011–2013 | הכול לטובה | אלכס קרקוביץ' | תפקיד ראשי (3 עונות); 57 פרקים |
| 2015 | שמחה אחת גדולה | ליזי | תפקיד ראשי; 6 פרקים |
| 2016–2020 | החווה | אבי פיליפס-בנט | תפקיד חוזר (עונה 1) תפקיד ראשי (עונות 2–4); 77 פרקים |
| 2020 | ג'אן | ליז | פרק: "Tomato, Tomato" |
הערות שוליים

↑  "Happy Endings' Elisha Cuthbert Named Most Beautiful Woman on TV by Maxim". Maxim. נבדק ב-11 ביוני 2016. {{cite web}}:  (עזרה)
↑  Arun, Elisha Cuthbert Reveals She’s 7 Months Pregnant, hollywoodmask (באנגלית)
| --- | --- |
בקרת זהויות :  NLI: 987007379432705171  BNE: XX1202347  BnF: cb146127816 (data)  CANTIC: a1099564x  GND: 137191340  ISNI: 0000 0001 0855 5017  LCCN: nr2003005430  NKC: xx0154976  NTA: 288989384  SUDOC: 121122697  VIAF: 15024380   WorldCat (עם VIAF): 15024380
ג'וזפה קאבו דראגונה

| --- | --- |
ג'וזפה קאבו דראגונה
ג'וזפה קאבו דראגונה
 לידה:  28 בפברואר 1957 (בן 67) ארקווטה סקריביה, איטליה איטליה
 מדינה:  איטליה 
 השתייכות:   הצי האיטלקי
 תקופת הפעילות:  מ-1976
 דרגה:   אדמירל
 תפקידים בשירות
 ראש מטה ההגנה
 עיטורים
 אביר הצלב הגדול של מסדר ההצטיינות של הרפובליקה האיטלקית  מדליית זהב לכבוד תקופת שירות ארוכה בצבא איטליה  Maurician medal  בפסקה זו 6 רשומות נוספות שטרם תורגמו 
 
ג'וזפה קאבו דראגונה (באיטלקית: Giuseppe Cavo Dragone; נולד ב-28 בפברואר 1957) הוא אדמירל איטלקי שכיהן כראש מטה ההגנה (מקביל לרמטכ"ל) של הכוחות המזוינים של איטליה בשנים 2021–2024.
ביוגרפיה

דראגונה נולד ב-28 בפברואר 1957 וב-1976 נרשם ללימודים באקדמיית הצי האיטלקי. ב-1980 הוא סיים את לימודיו באקדמיה והחל ללמוד בבית ספר לטיסה בארצות הברית. הוא הוסמך כטייס מסוקים, וב-1981 חזר לאיטליה ושימש כטייס בצי האיטלקי. באותה שנה הוא נשלח ללבנון כחלק מכוח יוניפי"ל. ב-1991 הוא מונה למפקד קבוצת מטוסים על נושאת המטוסים "גריבלדי". ב-27 בספטמבר 2002 הוא מונה למפקד נושאת המטוסים גריבלדי. ב-27 באוקטובר 2005 הוא מונה למפקד כוח המטוסים והמסוקים של הצי. ב-13 באוקטובר 2011 מונה למפקד אקדמיית הצי. ב-26 ביוני 2016 מונה למפקד פיקוד המבצעים המיוחדים של הצי. ב-21 ביוני 2019 מונה למפקד הצי. ב-19 באוקטובר 2021 הועלה לדרגת אדמירל, וב-6 בנובמבר של אותה שנה מונה לראש מטה ההגנה (מקביל לרמטכ"ל).
לוצ'אנו פורטולנו

| --- | --- |

גנרל לוצ'אנו פורטולנו (משמאל) עם נשיא איטליה ג'ורג'ו נפוליטנו
 לידה:  18 בספטמבר 1960 (בן 64) אגריג'נטו, איטליה 
 מדינה:  איטליה 
 השתייכות:  איטליה הכוחות המזוינים של איטליה
 תקופת הפעילות:  מ-1981
 דרגה:  גנרל של דיוויזיה
 עיטורים
 קצין במסדר הצבאי של איטליה  Maurician medal  מדליית זהב לכבוד תקופת שירות ארוכה בצבא איטליה  אביר הצלב הגדול של מסדר ההצטיינות של הרפובליקה האיטלקית  Gold cross of merit of the Italian Army  בפסקה זו 3 רשומות נוספות שטרם תורגמו 
 
לוצ'אנו פורטולנו (באיטלקית: Luciano Portolano; נולד ב-18 בספטמבר 1960) הוא קצין צבא איטלקי בדרגת גנרל של דיוויזיה, כיהן כמפקד כוחות יוניפי"ל בדרום לבנון בין השנים 2014–2016. קודם לכן כיהן כסגן הרמטכ"ל של הכוחות המזוינים של איטליה. החל מ-4 באוקטובר 2024 פורטולנו מכהן כראש מטה ההגנה (מקביל לרמטכ"ל) של הכוחות המזוינים של איטליה.
ביוגרפיה

נולד באגריג'נטו שבסיציליה, ובספטמבר 1981 התגייס לצבא האיטלקי. בשנות התשעים שירת במספר משלחות צבאיות מטעם האו"ם בעיראק, כווית, מקדוניה וקוסובו. בין השנים 2003–2006 שירת כמפקד בכוח הצבאי האיטלקי בקואליציה הבינלאומית במלחמת עיראק, בשנים 2007–2010 כנספח הצבאי בשגרירות האיטלקית בלבנון, ובין השנים 2011–2012 היה מפקד בכוח הרב-לאומי באפגניסטן. בתפקידו האחרון בצבא האיטלקי מונה בשנת 2012 לפקד על חטיבת חיל רגלים ממוכן וכיהן כסגן הרמטכ"ל.
ביולי 2014 מונה לעמוד בראש כוח יוניפי"ל מטעם האו"ם המוצב בדרום-לבנון ושוחרר מתפקידו ביולי 2016. לאחר מכן מונה למפקד בסיס כוחות הברית הצפון אטלנטית בנפולי.
משרד החוץ של איראן

| --- | --- |
סמל משרד החוץ של איראן

בניין משרד החוץ האיראני, שבחזיתו נעשה שימוש נרחב באדריכלות הפרסית הפרה-אסלאמית.
 מידע כללי
 מדינה:  איראן 
 תחום שיפוט:  איראן 
 תאריך הקמה:  1821
 שר:  עבאס עראקצ'י
 תאריך כניסה:  21 באוגוסט 2024
 מטה מרכזי:  Ministry of Foreign Affairs Central Building (Tehran) 
 mfa.gov.ir
 
משרד החוץ של איראן (בפרסית: وزارت امور خارجه) הוא משרד ממשלתי איראני בראשותו של שר החוץ האיראני, שהוא גם חבר בקבינט. בראש המשרד עומד כיום עבאס עראקצ'י.
החלטות מדיניות החוץ מתקבלות במועצה העליונה לביטחון לאומי של איראן, ועל פי בתי המשפט הגבוהים של המנהיג העליון של איראן, עלי ח'אמנאי.
שרים ופקידים

שר החוץ הראשון של איראן היה מירזא עבד אל-והאב ח'אן, שכיהן בין השנים 1821–1823. ב-25 באוגוסט 2021 מונה חוסיין אמיר-עבדאללהיאן לשר החוץ של איראן, במקומו של מוחמד ג'וואד זריף. לאחר מותו של עבדאללהיאן בהתרסקות מסוקו של נשיא איראן ב-19 במאי 2024, מילא את מקומו עלי באקרי כני.
הפקידים במשרד החוץ נכון לאוגוסט 2024 הם:
שר החוץ - עבאס עראקצ'י.
סגן לעניינים פוליטיים - עלי באקרי כני.
סגן לענייני משפט ועניינים בינלאומיים - רזא נג'פי.
סגן לענייני דיפלומטיה כלכלית - מהדי ספארי.
סגן לענייני קונסוליה, פרלמנט ואיראן - עלי רזא ביגדלי.
סגן לענייני מנהל ופיננסים - מוחמד פתח-עלי.
דובר וראש המרכז לדיפלומטיה ציבורית ותקשורתית - נאסר כנעאני.
ראש המרכז למחקרים פוליטיים ובינלאומיים - מוחמד חסן שייח'אולאסלאמי.
העוזר הבכיר של השר לעניינים פוליטיים מיוחדים - עלי אסגר חאג'י.
פעילויות המשרד

ב־5 בספטמבר 2013 קיבל המשרד אחראיות על המשא ומתן בנוגע להסכם על תוכנית הגרעין האיראנית, שבוצע בעבר על ידי המועצה העליונה לביטחון לאומי.
פעילויות המשרד > בניין

בניית המשרד הושלמה בשנת 1939.
הערות שוליים

↑  Deutsche Welle, امیرعبداللهیان باز هم از احیای برجام در آینده نزدیک خبر داد, Deutsche Welle, ‏בפברואר 2023
↑  محمد مهاجرانی, «رضا نجفی» معاون حقوقی و بین‌الملل وزارت خارجه شد, خبرگزاری مهر | اخبار ایران و جهان | Mehr News Agency, ‏31 באוקטובר 2021
1 2  خبرگزاری تسنیم | Tasnim, انتصاب باقری، فتحعلی و صفری به‌عنوان معاونان جدید وزارت امور خارجه, خبرگزاری تسنیم | Tasnim, ‏14 בספטמבר 2021
↑  پایگاه اطلاع رسانی و خبری جماران, انتصاب جدید در وزارت خارجه/ علیرضا بیگدلی سرپرست معاونت کنسولی، مجلس و امور ایرانیان شد + سوابق, جماران, ‏12 בדצמבר 2021
↑  Iran's Rouhani shifts responsibility for nuclear talks
↑  ARCHITECTURE vii. Pahlavi, before World War II
פרפראים

| פרפראים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
תת־מערכה:: שש-רגלים
מחלקה:: חרקים
על־סדרה:: בעלי גלגול מלא
סדרה:: פרפראים
שם מדעי
 Lepidoptera ‏לינאוס, 1758
זחל רפרף החלבלוב
זוג הספריתיים מזדווגים
שבתאי השקד
לימונית האשחר
צבעוני שקוף
ברודן בוהק
פרפראים (שם מדעי: Lepidoptera) הם סדרה של חרקים בעלי גלגול מלא. בעולם מעל 180,000 מיני פרפראים, מתוכם כ-20,000 פרפרים והשאר עשים. כמעט 10% מכל האורגניזמים החיים על כדור הארץ הם פרפראים. נטען כי הגנום שלהם כמעט לא השתנה יותר מ–250 מיליון שנה.
הזחלים בסדרה זו הם מטיפוס זחל אמיתי, ומתקיימים על-פי רוב מאכילת חלקי צמחים. לזחלים צורה גלילית. בראשם מספר עיניות, לסתות חזקות, שלושה זוגות רגליים (בכל פרק חזה זוג רגליים) ובנוסף כחמישה זוגות רגליים מדומות, לאורך הבטן. הגולם בדרך כלל מטיפוס חנוט.
הבוגרים מתאפיינים בשני זוגות של כנפי תעופה המכוסות בקשקשים, וכן בגפי-פה מוצצים, והם ניזונים מצוף פרחים ומהפרשות שונות של בעלי חיים. צבעיהם המגוונים של הכנפיים מיועדים להסוואה, לאזהרה או למשיכת בן זוג, והם יכולים לנבוע ממספר גורמים: מבנה מיוחד של קשקשים בגדלים שונים, סידור מיוחד של הקשקשים, או חומרים כימיים שונים בקשקשים. הזכרים הבוגרים נמשכים לנקבות, בעיקר בעקבות הפרומונים המופרשים מגופן. במינים מסוימים הבוגרים נודדים למרחקים של אלפי קילומטרים.
אטימולוגיה

שמה המדעי של סדרה זו, Lepidoptera, ניתן על ידי קארולוס ליניאוס ב-1746 בספרו "Fauna Svecica" (משוודית: העולם החי בשוודיה). המילה נגזרת מיוונית, lepídos ‏ (λεπίδος) - קשקש ו-pterov ‏ (πτερόν) - כנף. לעיתים השם המדעי Rhopalocera המתאר את הענף פרפרים משמש לתיאור של כלל מיני הפרפרים, שמקורו ביוונית עתיקה, rhopalon ‏ (ῥόπαλον) - נַבּוּט ו-keras ‏ (κέρας) - קרן, שם זה מושפע מצורתן של מחושיי הפרפרים.
השם העברי פרפר היא מילה מחידושי אליעזר בן-יהודה, ע"פ הפועל פִּרְפֵּר והמילה האיטלקית 'farfalla'.
פרפרים ועשים

בתוך סדרת הפרפראים, מבחינים בין פרפרים (באנגלית butterflies) לבין עשים (באנגלית moths). קיימים הבדלים מורפולוגיים והתנהגותיים ברורים בין הפרפרים והעשים. עם זאת, לכל אחד מההבדלים קיימים מקרים יוצאים מן הכלל. הפרפרים מהווים קבוצה מונופילטית, ואילו העשים קבוצה פאראפילטית.
פרפרים ועשים > הבדלים מורפולוגיים

צורת המחושים - לפרפרים יש מחושים בצורת מקל המעובה בקצהו. לעשים יש מחושים מנוצים, בצורה המזכירה מסרק או נוצה, או מחושים בצורת מקל, ללא התעבות בקצה. לכלל זה קיימים יוצאים מן הכלל לשני הכיוונים.
מעטפת הגולם - לרוב הפרפרים יש גלמים חשופים, בעוד שרוב העשים מתגלמים בתוך פקעות משי.
צבע הכנפיים - לרוב הפרפרים כנפיים ססגוניות, ואילו לרוב העשים כנפיים בצבעים בלתי בולטים, עם תצורות המשמשות להסוואה. עם זאת, לעשים רבים הפעילים ביום, בייחוד הרעילים שמביניהם, יש דווקא כנפיים ססגוניות.
מבנה הגוף - גופם של הפרפרים נוטה להיות מוארך וחלק יותר, בעוד שגופם של העשים נוטה להיות מכווץ יותר ושעיר. קשקשי הכנף של העשים גדולים יותר מאלה של הפרפרים.
פרפרים ועשים > הבדלים התנהגותיים

זמן הפעילות - רוב העשים פעילים בלילה ("פרפרי לילה") או בשעות הדמדומים, ואילו רוב הפרפרים הם פעילי יום.
תנוחה בזמן מנוחה - העשים נחים בדרך כלל כשכנפיהם פרושות לצדדים. הפרפרים לעיתים קרובות מקפלים את כנפיהם מעל גבם בזמן מנוחה, או שפורשים אותן לפרקי זמן קצרים בלבד.